水獺

水獺係一種水陸兩棲、肉食性嘅哺乳動物，響動物分類學中歸亞科級別，叫做水獺亞科，而家有 5 個屬同 13 個物種。

亞洲佔其中五種，分別係：
歐亞水獺；
毛鼻水獺；
印度水獺；
小爪水獺；
海獺

分佈 
水獺亞科動物分佈喺全球各地。水獺屬嘅水獺生長喺歐亞大陸嘅河流，海獺喺北太平洋嘅海岸常見啲。

分佈範圍單喺中國就有黑龍江、吉林、遼寧、內蒙古東北部、河南、山西、陝西、雲南、廣西、廣東、海南島、香港呢啲地方。

形態特徵 
背毛啡色，肚腩白色，全身有光澤。四肢短，腳趾有蹼，用嚟游水。

生活習性 
水獺係濕地裏面嘅主要捕獵者之一。佢哋主要捉魚食，但亦都捉甲殼類、青蛙、老鼠、水鳥等。

保育狀況 

各種水獺嘅保護現狀不一。喺2006年嘅世界自然保護聯盟瀕危物種紅色名錄中，北美水獺屬於世界自然保護聯盟瀕危物種紅色名錄。

響香港，歐亞水獺係濕地最頂級嘅捕獵者之一，米埔同內后海灣係佢哋現時唯一嘅棲息地。而海洋公園響2003年由外地引入兩隻小爪水獺，後嚟改喺「亞洲動物天地」長期養。

相簿

香港哺乳動物

參考 
《香港野生哺乳動物報導文學：走樣的臉孔》，ISBN 962-86308-3-0
《生物多樣性季刊》第五期，ISBN 1608-215X

International Otter Survival Fund

鼬
水獺亞科